# Ariszteidész (író)

### A Wikipédiából, a szabad lexikonból.

| Ókorportál

Ariszteidész (Milétosz?, Kr. e. II. század – ?) Görög író

Életrajzáról semmit sem tudunk, a hagyomány mindössze egy művét említi, a hat könyvből álló „Milésziaka" (Milétoszi történetek) című novellagyűjteményt, amelyből mindössze töredékek maradtak ránk. A mű az ókorban rendkívüli népszerűségnek örvendett, azt az is jelzi, hogy keletkezése után viszonylag hamar, a Kr. e. I. század derekán elkészült a latin fordítása is, Sisenna munkája, illetve Plutarkhosz Crassusról szóló életrajzában említi, hogy a római katonatisztek még a parthus háborúba is magukkal vitték a mű egy-egy példányát.

Hatása népszerűségének megfelelően óriási volt: Apuleius a maga „Metamorphoses" (Átváltozások) című regényét egyenesen „milétoszi stílusúnak" nevezi, de hatással volt Petronius „Satyricon"-jára és „Lukianosz" Szammárregényére is. A középkorban Boccaccio műveire voltak legnagyobb hatással Ariszteidész, illetve követőinek művei.

## [szerkesztés] Források

Pecz: Ókori lexikon

A lap eredeti címe "http://hu.wikipedia.org../../../a/r/i/Ariszteid%C3%A9sz_%28%C3%ADr%C3%B3%29.html"

Kategória: Ókori görög írók

##### Views

- Szócikk
- Vitalap
- Aktuális változat

##### Keresés